recursal/SuperWikiNEXT-32B huggingface dataset:
**நாணற்குச்சி பவளப் பாம்பு** (*Calliophis melanurus*) என்பது இந்திய துணைக்கண்டத்தில் உள்ள நஞ்சுள்ள எலாப்பிட் பாம்பு  அகணிய உயிரி இனமாகும்.  இதில் பெயரிடப்பட்ட துணை இனங்கள் உட்பட இரண்டு துணையினங்கள் அங்கீகரிக்கப்பட்டுள்ளன.  இரவாடியான இப்பாம்பு பகலில் தரையின் அடியிலு மறைந்திருந்து, இரவில் வெளிவரும் என்பதால் இதன் பண்பு குறித்து அதிகம் அறியப்படவில்லை.

விளக்கம்
--------

இது நஞ்சுள்ள பாம்பு என்றாலும் தனிதரைக் கொல்லும் அளவுக்கு வீரிம் இல்லை. ஆனால் இது கடித்தால் இதன் நஞ்சு நரம்பைத் தாக்கும் தன்மைக் கொண்டது. இது கடித்த இடத்தில் வீக்கம், வலி, அரிப்பு போன்றவை உண்டாக்கூடும். 
இந்தப் பாம்பின் உடல் ஒரு அடியைவிட சற்று நீண்டும், கரிக்கோல் பருமனுக்குச் சற்று குறைவாக உருளையாகவும் இருக்கும். இதன் உடல் பருமனில் இருந்து வால் சற்றுச் சிறுத்தும், நுணி கூம்பியும் இருக்கும். இதன் உடலில் மென்மையான செதில்கள் இருக்கும். இதன் உடல் சாம்பல்-பழுப்பு நிறத்திலும், அடிவயிறு வெளிறிய இளஞ்சிவப்பு நிறத்திலும் இருக்கும். பிடரியில் உடல் நிறத்தில் இரு புள்ளிகளும் இருக்கும். தலைமுதல் கழுத்து வரை இலேசான கருப்பு நிறமும், அதேபோல வாலில் இலேசான கருப்பு நிறத்திலான இரு வளையங்கள் இருக்கும். இதற்கு மறுபுறமாக வாலின் அடிப்பகுதியில் கரிய நிறத்தையும் அதற்கிடையில் நீல நிறத்தையும் கொண்டிருக்கும். இப்பாம்பு தனக்கு அச்சுறுத்தல் நேறும்போது தன் வாலை உயர்த்தி, அதன் அடி நிறம் தெரியுமாறு நன்கு காட்டுகிறது. இது எதிரிகளுக்கு அச்சமூட்டவும், திசை திருப்பவும் செய்யும் ஒரு உத்தியாகும்.

புவியியல் எல்லை
---------------

இது இந்தியா, வங்காளதேசம், இலங்கை ஆகிய நாடுகளில் காணப்படுகிறது.

*இதில் Calliophis melanurus sinhaleyus* என்ற துணை இனம் இலங்கையில் காணப்படுகிறது .

குறிப்புகள்
-----------

1. 1 2  de Silva, A.; Ukuwela, K.; Kannishka, S. (2021). "*Calliophis melanurus*". *IUCN Red List of Threatened Species* **2021**: e.T172698A1369132. doi:10.2305/IUCN.UK.2021-3.RLTS.T172698A1369132.en.. பார்த்த நாள்: 30 October 2022.
2. 1 2 3  ITIS
3. ↑  Boulenger GA (1896). *Catalogue of the Snakes in the British Museum (Natural History). Vol. III. Containing the ... Viperidæ.* London: Trustees of the British Museum (Natural History). (Taylor and Francis, printers). xiv + 727 pp. + Plates I.- XXV. (*Callophis* [sic] *trimaculatus*, p. 397).
4. 1 2 3 4 5 6  *Calliophis melanurus* at the Reptarium.cz Reptile Database
5. ↑  "நல்ல பாம்பு -21: அரிய பாம்புகள் இரண்டு". *Hindu Tamil Thisai*. 2023-01-20 அன்று பார்க்கப்பட்டது.

வெளி இணைப்புகள்
---------------

* Photo

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2715970
* விக்கியினங்கள்: Calliophis melanurus
* EoL: 1057013
* GBIF: 5227069
* iNaturalist: 68529
* IRMNG: 10474628
* ITIS: 700471
* IUCN: 172698
* என்.சி.பி.ஐ: 1296668
* RD: melanurus

 |
**பேராவூரணி நா. அசோக்குமார்** அல்லது **நா. அசோக்குமார்** என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார்.  இவர் 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தஞ்சாவூர் மாவட்டம், பேராவூரணி சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டுசட்டமன்ற உறுப்பினராகத் தேர்ந்தெடுக்கப்பட்டுள்ளார்.

தனிப்பட்ட வாழ்க்கை
------------------

தஞ்சாவூர் மாவட்டம் பேராவூரணி வட்டம் வீரியங்கோட்டை கிராமத்தைச் சேர்ந்த வி.நாராயணசாமி (தந்தை) மற்றும் நா. ஜெயம் (அம்மா) ஆகியோருக்கு 1957ஆம் ஆண்டு ஏப்ரல் 15ஆம் தேதி பிறந்தவர். தமிழ்நாட்டின் தேவக்கோட்டையில் உள்ள பிரிட்டோ பள்ளியில் பள்ளிக் கல்வியை முடித்தார்.

அரசியல் வாழ்க்கை
----------------

1975ஆம் ஆண்டு திராவிட முன்னேற்றக் கழகம் (திமுக) கட்சியில் சேர்ந்ததன் மூலம் அவரது அரசியல் வாழ்க்கை தொடங்கியது. 2006 மற்றும் 2011 ஆண்டுகளில் பேராவூரணி பேரூராட்சித் தலைவர் பதவிக்கான தேர்தலில் போட்டியிட்டு வெற்றி பெற்றார்.

தமிழ்நாடு சட்டப் பேரவைத் தேர்தல்| ஆண்டு | கட்சி | தொகுதி | முடிவு |
| --- | --- | --- | --- |
| 2021 | திமுக | பேராவூரணி | வெற்றி |
| 2016 | திமுக | பேராவூரணி | தோல்வி |

மேற்கோள்கள்
-----------

1. ↑  "16th Assembly Members". *www.assembly.tn.gov.in*. 2021-12-03 அன்று பார்க்கப்பட்டது.
2. ↑  "Peravurani Election Result". 12 Jun 2022 அன்று பார்க்கப்பட்டது.
3. ↑  "Assembly wise Candidate Valid Votes count 2016, Tamil Nadu" (PDF). *www.elections.tn.gov.in*. 30 Apr 2022 அன்று மூலம் (PDF) பரணிடப்பட்டது. 30 Apr 2022 அன்று பார்க்கப்பட்டது.
**கவிஞரேறு அமலதாசன்** (பிறப்பு: செப்டம்பர் 1, 1939) சிங்கப்பூர் தமிழ் எழுத்தாளர். மலேசியா கோலசிலாங்கூரில் பிறந்த இவர் தோட்டப் பள்ளியிலும் ரவாங், கிளைவ் இன்ஸ்டிடியுசன் ஆங்கிலப் பள்ளியிலும் தனது ஆரம்பக் கல்வியைப் பெற்றார். பின்பு நெகிரி செம்பிலான் மாநிலத்தின் சிரம்பான் நகரில் இயங்கிவந்த ‘நெகிரி செம்பிலான் டீச்சர்ஸ் யூனியன் - ரீஜண்ட் இன்ஸ்டிடியூசன் பள்ளியில் உயர்நிலைக் கல்வியைத் தொடர்ந்தார்.

தொழில்
------

* தமிழ்ப்பள்ளி ஆசிரியர்.

பதவிகள்
-------

இவர் சிங்கப்பூர் தமிழ் எழுத்தாளர் சங்கத்தின் தலைவராகவும், அவ்லட் வட்டார தமிழர் திருநாள் விழாக் குழு உறுப்பினராகவும், செயலாளராகவும், அவ்லக் தமிழ்பள்ளி வள்ளுவர் நூலகத்தின் செயலாளராகவும், மாதவி இலக்கிய மன்றத்தின் செயற்குழு உறுப்பினராகவும், பொருளாளராகவும், பொதுச்செயலாளராகவும், துணைத் தலைவராகவும், தமிழ் எழுத்தாளர் கழகத்தின் உறுப்பினராகவும், செயற்குழு உறுப்பினராகவும், துணைத்தலைவராகவும், எழுத்தாளர் கழகத்தின் தலைவராகவும், சிங்கப்பூர்க் குடியரசின் வெள்ளிவிழா கொண்டாட்டத்தை முன்னிட்டு ஏற்பாடு செய்யப்பட்ட இந்தியர் பண்பாட்டு மாதத்தின் ‘தமிழ் மொழி வார' இணைத் தலைவராகவும், தேசிய புத்தக மேம்பாட்டு மன்றத்தின் பேராளராகவும், 1வது தமிழ்மொழி வாரத்தில் கழகத்தின் பேராளராகவும், 2வது தமிழ்மொழி வாரத்தின் ஆலோசகராகவும், தமிழர் பேரவையின் உதவித் தலைவர் மற்றும் கலாசாரக் குழுத் தலைவராகவும் பதவி வகித்துள்ளார்.

இலக்கியப் பணி
-------------

1958 ஆம் ஆண்டில் எழுதத் தொடங்கிய இவருக்கு தமிழ் முரசு மாணவர் மணிமன்ற மலர் களமமமைத்துக் கொடுத்தது. கவிதைத் துறையில் அதிக ஆர்வம் கொண்ட இவர் தேசியம், மொழி, சமுதாயம், இயற்கை, காதல், தத்துவம், இசைப்பாடல்கள், சிறுவர் பாடல்கள் என பல்துறைகளிலும் சுமார் 1500க்கும் மேற்பட்ட கவிதைகளை எழுதியுள்ளார். இவரின் இத்தகைய படைப்புகள் சிங்கப்பூர், மலேசியா, தமிழ்நாடு போன்ற நாடுகளிலிருந்து வெளிவரும் பத்திகைகளிலும், இதழ்களிலும் பிரசுரமாகியுள்ளன. மேலும் சிங்கப்பூர் வானொலி, தொலைக்காட்சியிலும் ஒலி, ஒளிபரப்பாகியுமுள்ளன.

பெற்ற விருதுகளும், கௌரவங்களும்
------------------------------

* அலைபாடும் கடலும் எனும் இவரது பாடலுக்கு சிறப்புப் பரிசு
* கவிஞரேறு அமலதாசன் விருது
* மலேசியாப் பாரதிதாசன் இயக்கத்தின் பொற்கிழியும் கேடயமும்

மேற்கோள்கள்
-----------

1. ↑  "புல்லாங்குழல் : இசை பாடல்கள் =Pullanguzhal, The flute : an anthology /அமலதாசன். Pullāṅkul̲al : icai pāṭalkaḷ =Pullanguzhal, The flute : an anthology /Amalatācan̲. – National Library". *www.nlb.gov.sg*. 2023-01-22 அன்று பார்க்கப்பட்டது.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**நவூர்** (*Navur*, (ஆர்மீனியம்: Նավուր) ஆர்மீனியாவின் தவுசு மாகாணத்தில் அமைந்துள்ள ஒரு கிராமம் ஆகும். மாநிலங்களுக்கு இடையேயான ஜி-36 சாலை இவ்வூர் வழியாக செல்கிறது. இவ்வூரின் கிழக்கே 3 கிமீ தொலைவில் பெர்த் நகரம், வடக்கே 3 கிமீ தொலைவில் சின்சின் கிராமம், மேற்கில் 15 கிமீ தொலைவில் இசேவன் நகரம் ஆகியவையும், தெற்கே மக்கள் வசிக்காத மலைத்தொடர்களும் நீண்டுள்ளது. நவூர் கிராமம் தவுசு, அகும் ஆறுகளுக்கு இடையில் அமைந்துள்ளது.

இவ்வூரில் கிமு III-I மிலேனியம் காலக் கோட்டைகள் பாதுகாக்கப்பட்டுள்ளன.

இங்குள்ள மக்கள் கால்நடை வளர்ப்பதிலும், தானியங்களையும் தீவனப் பயிர்களையும் வளர்ப்பதிலும் ஈடுபட்டுள்ளனர். இங்கு ஒரு பள்ளி, ஒரு மருத்துவ நிலையம், ஒரு பண்பாட்டு மையம், ஒரு மழலையர் பள்ளி ஆகியன உள்ளன.

காட்சியகம்
----------

* நவூரின் காட்சிநவூரின் காட்சி
* மரியாம் மேரி மடாலயம், நவூர்மரியாம் மேரி மடாலயம், நவூர்
* இராணுவ அதிகாரி அந்திரானிக்கின் சிலைஇராணுவ அதிகாரி அந்திரானிக்கின் சிலை

மேற்கோள்கள்
-----------

1. ↑  Statistical Committee of Armenia. "The results of the 2011 Population Census of Armenia" (PDF).
2. ↑  "Список памятников". 2014-02-01 அன்று மூலம் பரணிடப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***நவூர்***   
என்பதின் ஊடகங்கள் உள்ளன. 

* Report of the results of the 2001 Armenian Census, Statistical Committee of Armenia
ஒளியியல் வடிவமைப்பிற்கு கோளவாரையின் குறி வழக்கு
**வளைவு ஆரம்** (*radius of curvature*, **ROC**) என்ற பதம் என்பது ஒளியியல் வடிவமைப்புகளில் குறி வழக்குகளுக்கு முக்கியமாகப் பயன்படுத்தப்படுகிறது. கோள வில்லைகள் அல்லது கோள ஆடிகளின் மேற்பரப்பின் வளைவு மையம் (center of curvature) (*x*, *y*, *z*) அவ்வில்லை அல்லது ஆடி எந்தக் கோளத்தின் பகுதியாக இருக்கிறதோ அக்கோளத்தின் மையம் ஆகும். வில்லையின் மேற்பரப்பின் உச்சப்புள்ளி வில்லையின் ஒளியியல் அச்சில் அமைந்திருக்கும். வளைவு மையத்திலிருந்து வளைவின் உச்சப் புள்ளிக்கான தூரம் கோளமேற்பரப்பின் ஆரம் அல்லது **வளைவு ஆரம்** எனப்படும். கோள ஆரையின் குறி வழக்கு பின்வருமாறு:

* உச்சப்புள்ளி (vertex) வளைவு மையத்தின் இடப்பக்கம் அமைந்திருந்தால் வளைவு ஆரம் நேர்க்குறியைக் கொண்டிருக்கும்.
* உச்சப்புள்ளி வளைவு மையத்தின் வலப்பக்கம் அமைந்திருப்பின், வளைவு ஆரம் எதிர்க்குறியைக் கொண்டிருக்கும்.

சிறுபிறழ்ச்சி கொண்ட கோளப்பரப்புகள்
----------------------------------

ஒளியியல் மேற்பரப்புகள் கோளவடிவில் அல்லாமல் சிறு பிறழ்ச்சியைக் (aspheric lenses) கொண்டிருந்தாலும் அவற்றுக்கும் வளைவு ஆரம் கணிக்க முடியும். இவாற்றின் ஆரம் பின்வரும் சமன்பாட்டின் மூலம் தரப்படலாம்:

{\displaystyle z(r)={\frac {r^{2}}{R\left(1+{\sqrt {1-(1+K){\frac {r^{2}}{R^{2}}}}}\right)}}+\alpha \_{1}r^{2}+\alpha \_{2}r^{4}+\alpha \_{3}r^{6}+\cdots ,}
இங்கு, ஒளியியல் அச்சு **z** திசையில் இருப்பதாகக் கொள்ளப்படுகிறது. {\displaystyle z(r)} என்பது அச்சில் இருந்து {\displaystyle r} தூரத்தில், உச்சப்புள்ளியில் இருந்து z-திசையில் மேற்பரப்பின் இடப்பெயர்ச்சி, {\displaystyle \alpha \_{1}}, {\displaystyle \alpha \_{2}} ஆகியன சுழியம் ஆக இருப்பின், {\displaystyle R} *வளைவு ஆரம்* ஆகும். {\displaystyle K} உச்சப்புள்ளியில் (இங்கு {\displaystyle r=0}) கூம்பு மாறிலி (conic constant) எனப்படும்.

மேலும் பார்க்க
--------------

* வளைவு ஆரம் (கணிதம்)
**நாதன் வேட் பிராக்கன்**(Nathan Wade Bracken (பிறப்பு: 12 செப்டம்பர் 1977) முன்னாள் ஆத்திரேலியத் துடுப்பாட்ட அணியின் வீரர் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் தூப்பாட்டம், மற்றும் பன்னாட்டு இருபது20 போட்டிகளில் விளையாடினார்.இவர் இடதுகை மித -விரைவு வீச்சாளர் ஆவார்.பந்தை இரண்டு விதமான முறைகளில் சுழலச் செய்வதில் இவல் வலலவராகத் திகழ்ந்தார்.இவர் நியூ சவுத்வேல்ஸ் புளூசு மற்றும் சிட்னி கிரேட் அணி மற்றும் இங்கிலாந்தின் கவுண்டி அணிகளுக்காகவும் உள்ளூர்ப் போட்டிகளில் விளையாடினார்.சனவரி 28, 2011 இல் காலில் காயம் ஏற்பட்டதனால் தனது ஓய்வினை அறிவித்தார்.

சர்வதேச போட்டிகள்
-----------------

### தேர்வுத் துடுப்பாட்டம்

2003 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து போர்டர்-காவஸ்கர் கோப்பையில்  விளையாடியது. டிசம்பர் 4 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அரிமுகமானார்.கிளென் மக்ரா காயம் காரணமாக  தொடரில் இருந்து விலகியதால் இவருக்கு வாய்ப்பு வழங்கப்பட்டது.இந்தப் போட்டியின் முதல் ஆட்டப் பகுதியில் 26 ஓவர்கள் வீசி 90 ஓட்டங்களை விட்டுக் கொடுத்து 1 இலக்கினைக் கைப்பற்றினார். பின் இரண்டாவது ஆட்டப் பகுதியில் 4 ஓவர்கள் வீசி 12 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இந்தப் போட்டி சமனில் முடிந்தது. தனது முதல் போட்டியில் சிறப்பாக செயல்பட்ட போதிலும் அடிலெய்டு துடுப்பாட்ட அரங்கத்தில் நடைபெற்ற இரண்டாவது போட்டியில் இவருக்குப் பதிலாக பிராட் வில்லியம்சை சேர்த்தனர். பின் இறுதி இரண்டு போட்டிகளில் ஆண்ட்ரூ பைகேலுக்கு வாய்ப்பு வழங்கினர். இந்தத் தொடர் சமனில் முடிந்தது. இவர் இந்தத் தொடரில் 6 இலக்குகளைக் கைப்பற்றினார். இவரின் பந்துவீச்சு சராசரி 58.50 ஆக இருந்தது.பின் திறமை வாய்ந்த பல பந்துவீச்சாளர்கள் அணியில் இருந்ததினால் இவருக்கு வாய்ப்பு கிடைப்பதில் சிக்கல் நீடித்தது. சுமார் இரண்டு ஆண்டுகாலம் இவருக்கு தேசிய அணியில் இடம் கிடைக்கவில்லை. பின் 2005-06 ஆம் ஆண்டுகளில் மேற்கிந்தியத் தீவுகளுக்க்கு எதிரான ஃபிரான்க் வோரல் கோப்பைத் தொடரில் விளையாடும் வாய்ப்பினைப் பெற்றார்.இந்தப் போட்டியில் 51 பந்துகளில் 37 ஓட்டங்கள் எடுத்தார். பின் பந்துவீச்சில் 16ஓவர்கள் வீசி 48 ஓட்டங்களை விட்டுக்கொடுத்தார். இதில் 4 இலக்குகளைக் கைப்பற்றினார். இதில் பிறயன் லாரா, சந்தர்பால் ஆகியோரின் இலக்கினையும் கைப்பற்றினார்.

. 2005 ஆம் ஆண்டில் தென்னாப்பிரிக்க துடுப்பாட்ட அணிக்கு எதிரான தொடரில் விளையாடும் 15 பேர் கொண்ட அணியில் இவர் இடன்பெற்றார். ஆனால் மேற்கு ஆத்திரேலிய துடுப்பாட்ட மைதானத்தில் நடைபெற்ற முதல் போட்டியில் இவருக்கு வாய்ப்பு வழங்கப்படவில்லை.

### ஒருநா பன்னாட்டுத் துடுப்பாட்டம்

2001 ஆம் ஆண்டில் ஆத்திரேலியத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டு விளையாடியது. சனவரி11, 2001 இல் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் இவர் சிறப்பாக செயல்பட்டார்.இருந்தபோதிலும் வலிமையான ஆத்திரேலியப பந்துவீச்சாளர்கள் ஒஅலர் இருந்ததாலும் , இஅருக்கு காயம் ஏற்பட்டதாலும் இவருக்கு அணியில் நிலையான இடம் கிடைக்கவில்லை.  பின் கில்லெஸ்பி அணியில் இருந்து நீக்கப்ப்பட்டதற்குப் பிறகு இவருக்கு அணியில் நிலையான இடம் கிடைத்தது.

வெளியிணைப்புகள்
---------------

கிரிக்கின்ஃபோவில் இருந்து விளையாட்டுவீரர் விபரக்குறிப்பு: நாதன் பிராக்கன்
வள்ளண்மையைக் குறிக்கும் சொற்கள் பல உள்ளன.

வள்ளியம்
வள்ளியம்  என்னும் செருக்கு  ஒவ்வொருவருக்கும் வேண்டும். ஊக்கம் இருப்பவர்கள் மட்டுமே இந்தச் செருக்கைப் பெறமுடியும். 
வள்ளியன்
புலவர் ஒருவர் கோனாட்டு எறிச்சலூர் மாடலன் மதுரைக் குமரனார் குட்டுவன் சோழிய ஏனாதி திருக்குட்டுவன் என்னும் சேர மன்னனைக் கண்டு பாடினார். அப்போது அவனை வள்ளியன் என்று குறிப்பிடுவிட்டு புலவர்கள் அவனிடம் பரிசில் பெறச் செல்லவேண்டாம் என்கிறார். காரணம் இவர் அவனைக் கண்டு பாடியபோது அவனது போர்யானைகளில் ஒன்றைப் பரிசாகத் தந்தானாம். புலவர் அதனைக் கண்டு அஞ்சி ஒதுங்கினாராம். ‘புலவர் பரிசில் போதாது என்று ஒதுங்குகிறார்’ என அவன் நினைத்துக்கொண்டு மேலும் பல யானைகளை அவன் நல்கினானாம். (தானே வறுமையில் வாடும்போது இவற்றிற்குச் சோற்றுக்கவளம் கொடுப்பது எப்படி என்பது புலவர் கவலை) 
வள்ளண்மையோடு இணைந்த சொற்கள்
மேலும் வள்ளியை,  வள்ளியோய்  வள்ளியோர் , வள்ளியோன்  என்பன போன்ற சொற்கள் வள்ளண்மையைக் குறிக்கத் தோன்றியவை.

இதையும் காண்க
-------------

* வள்ளி

அடிக்குறிப்பு
-------------

1. ↑  நான் கொடையாளி
2. ↑  மனச்செல்வம்
3. ↑  உள்ளம் இலாதவர் எய்தார் உலகத்து வள்ளியம் என்னும் சிறப்பு - திருக்குறள் 598,
4. ↑  புறநானூறு 394,
5. ↑  வள்ளியை ஆதலின் வணங்குவல் – புறநானூறு 211-8
6. ↑  பாண்கடன் இறுக்கும் வள்ளியோய் – புறநானூறு 203,
7. ↑  வள்ளியோர்ப் படர்ந்து (வள்ளலை நினைத்து) – புறநானூறு 47
8. ↑  பாரியைக் கபிலர் வள்ளியோன் என்கிறார் - புறநானூறு 119
வளைவு ஆரம் மற்றம் வளைவு வட்டம்
வடிவவியலில், ஒரு வளைவரையின் மீதுள்ள ஒரு புள்ளியிடத்து அவ்வளைவரையின் **வளைவு ஆரம்** (*radius of curvature*) *R* என்பது, அப்புள்ளியில் கிட்டத்தட்ட தரப்பட்ட வளைவரையை ஒத்தமையும் வட்டவில்லின் ஆரமாகும். வளைவு ஆரத்தின் மதிப்பு வளைவின் மதிப்பின் தலைகீழியாக இருக்கும்.

தளத்திலமைந்த வளைவரையொன்றின் வளைவு ஆரம்:

{\displaystyle R={\frac {ds}{d\varphi }}={\frac {1}{\kappa }},}
இங்கு *s* என்பது வளைவரை மீதுள்ள ஒரு நிலையான புள்ளியிலிருந்து காணப்படும் வில்லின் நீளம்; *φ* என்பது தொடுகோணம்; {\displaystyle \scriptstyle \kappa } வளைவு.

* வளைவரையின் சமன்பாடு *y(x)* என கார்ட்டீசியன் ஆள்கூற்று முறைமையில் தரப்பட்டால் வளைவு ஆரம் (வளைவரையின் சமன்பாடு இருமுறை வகையிடத்தக்கதாக இருக்கும்பட்சத்தில்):

{\displaystyle R=\left|{\frac {\left(1+y'^{\,2}\right)^{3/2}}{y''}}\right|,\qquad {\mbox{where}}\quad y'={\frac {dy}{dx}},\quad y''={\frac {d^{2}y}{dx^{2}}},}
| *z* | என்பது *z* இன் தனி மதிப்பைக் குறிக்கும்.

வளைவரையின் சமன்பாடு *x(t)* and *y(t)*, என துணையலகுகளில் தரப்பட்டால் வளைவு ஆரம்:

{\displaystyle R=\;\left|{\frac {ds}{d\varphi }}\right|\;=\;\left|{\frac {{\big (}{{\dot {x}}^{2}+{\dot {y}}^{2}}{\big )}^{3/2}}{{\dot {x}}{\ddot {y}}-{\dot {y}}{\ddot {x}}}}\right|,\qquad {\mbox{where}}\quad {\dot {x}}={\frac {dx}{dt}},\quad {\ddot {x}}={\frac {d^{2}x}{dt^{2}}},\quad {\dot {y}}={\frac {dy}{dt}},\quad {\ddot {y}}={\frac {d^{2}y}{dt^{2}}}.}

எடுத்துக்காட்டுகள்
------------------

### அரைவட்டங்களும் வட்டங்கள்

மேல் அரைத்தளத்தில் அமையும் *a* அலகு ஆரமுள்ள அரைவட்டத்தின் வளைவு ஆரம்:

{\displaystyle y={\sqrt {a^{2}-x^{2}}},\quad y'={\frac {-x}{\sqrt {a^{2}-x^{2}}}},\quad y''={\frac {-a^{2}}{(a^{2}-x^{2})^{3/2}}},\quad R=|-a|=a.}
அரைத்தளத்தில் அமையும் *a* அலகு ஆரமுள்ள அரைவட்டத்தின் வளைவு ஆரம்:

{\displaystyle y=-{\sqrt {a^{2}-x^{2}}},\quad R=|a|=a.}
*a* அலகு ஆரமுள்ள வட்டத்தின் வளைவு ஆரம் *a*.

### நீள்வட்டங்கள்

நீள்வட்டம் (சிவப்பு) மற்றும் அதன் மலரி (நீலம்). மிக அதிக மற்றும் மிகக் குறைந்த வளைவு ஆரம் கொண்ட புள்ளிகளாக அமையும் நீள்வட்டத்தின் முனைகள்.
ஒரு நீள்வட்டத்தின் நெட்டச்சின் நீளம் 2*a* ; குற்றச்சின் நீளம் 2*b* எனில் நெட்டச்சின் முனைகள் மிகக்குறைந்த வளைவு ஆரம் கொண்ட புள்ளிகளாகவும் {\displaystyle \left(R={\frac {b^{2}}{a}}\right)}, குற்றச்சின் முனைகள் மிகஅதிக வளைவு ஆரம் கொண்ட புள்ளிகளாகவும் {\displaystyle \left(R={\frac {a^{2}}{b}}\right)} அமைகின்றன.

மேலும் பார்க்க
--------------

* வளைவு ஆரம்

மேற்கோள்கள்
-----------

* do Carmo, Manfredo (1976). *Differential Geometry of Curves and Surfaces*. ISBN 0-13-212589-7.
**பாலிசென்ட்ரைடீ** (Polycentridae), *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை தென்னமெரிக்காவைச் சேர்ந்த நன்னீரில் வாழும் சிறிய மீன்கள் ஆகும். இவற்றின் தலை பெரியது. மறைந்திருப்பதற்கு வாய்ப்பான இவற்றின் நிறமும், வெளியே துருத்தப்படக்கூடிய வாயும், இவை நகரும் விதமும் தம்மிலும் பெரிய இரைகளைக் கூடப் பிடிப்பதற்கு இக் குடும்ப மீன்களுக்கு உதவியாக உள்ளன. இவை பிற மீன்கள், நீர்வாழ் பூச்சிகள், முதுகெலும்பிலிகள் போன்றவற்றைப் பிடித்து உண்கின்றன.

பேரினங்களும், இனங்களும்
-----------------------

* பேரினம் *மானோசிரசு* *(Monocirrhus)*
	+ *மானோசிரசு பாலியகாந்தசு* *(Monocirrhus polyacanthus)*எக்கெல், 1840
* பேரினம் *பாலிசென்ட்ரசு* *(Polycentrus)*
	+ *பாலிசென்ட்ரசு இசுக்கோம்பர்க்கீயை* *(Polycentrus schomburgkii)*மில்லரும் டிரோச்செலும் 1849

வகைப்பாட்டுக் குறிப்பு
----------------------

*பாலிசென்ட்ரசு இசுக்கோம்பர்க்கீயை* முன்னர் *நாண்டைடீ* குடும்பத்தில் சேர்க்கப்பட்டிருந்தது.

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------
இணைகரத்தின் பக்கங்கள் நீல வண்ணத்திலும் மூலைவிட்டங்கள் சிவப்பு வண்ணத்திலும் காட்டப்பட்டுள்ள ஒரு இணைகரத்தின் படம்.
கணிதத்தின் மிக எளிய **இணைகர விதி** (*parallelogram law*) (also called the **parallelogram identity**) அடிப்படை வடிவவியலில் அமைந்துள்ளது. ஒரு இணைகரத்தின் நான்கு பக்க நீளங்களின் வர்க்கங்களின் கூட்டுத்தொகை அவ்விணைகரத்தின் இரு மூலைவிட்ட நீளங்களின் கூட்டுத்தொகைக்குச் சமமானதென இவ்விதி கூறுகிறது. *AB*, *BC*, *CD*, *DA* இணைகரத்தின் நான்கு பக்கங்கள்.யூக்ளீடிய வடிவவியலில் இணைகரத்தின் எதிரெதிர் பக்க நீளங்கள் சமமென்பதால், *AB* = *CD* , *BC* = *DA*. எனவே இணைகர விதியின் கூற்று:

{\displaystyle 2AB^{2}+2BC^{2}=AC^{2}+BD^{2}\,}
இணைகரம் ஒரு செவ்வகமாக இருந்தால் மூலைவிட்டங்களின் நீளங்கள் சமம். அதாவது, *AC* = *BD*. இதனால் செவ்வகத்தில் இவ்விதி பித்தேகோரசு தேற்றமாக அமைகிறது: 

{\displaystyle 2AB^{2}+2BC^{2}=2AC^{2}\,}
{\displaystyle AB^{2}+BC^{2}=AC^{2}\,}
பக்கங்களெதுவும் சமமில்லாத பொதுவான நாற்கரத்திற்கு,

{\displaystyle AB^{2}+BC^{2}+CD^{2}+DA^{2}=AC^{2}+BD^{2}+4x^{2},} இதில் *x* ஆனது நாற்கரத்தின் மூலைவிட்டங்களின் நடுப்புள்ளிகளை இணைக்கும் கோட்டுத்துண்டின் நீளம்.
ஒரு இணைகரத்தின் மூலைவிட்டங்கள் ஒன்றையொன்று இருசம பாகங்களாக வெட்டும் என்பதால், இணைகரத்தில் *x* = 0 ஆகவும் எதிரெதிர் இணைபக்க நீளங்கள் சமமாகவும் இருக்குமென்பதால் நாற்கரத்திற்கான மேலுள்ள முடிவானது இணைகர விதியாகச் சுருங்கும்.

நிறுவல்
-------

வலப்பக்கப் படத்திலுள்ள இணைகரத்தில், AD=BC=a, AB=DC=b, ∠BAD = α என எடுத்துக்கொள்ளப்படுகிறது. முக்கோணம் ΔBAD இல் கோசைன் விதியைப் பயன்படுத்தக் கிடைப்பது:


|  |  |  |  |  |  |  |
| --- | --- | --- | --- | --- | --- | --- |
| {\displaystyle a^{2}+b^{2}-2ab\cos(\alpha )=BD^{2}} | 

|  |  |  |
| --- | --- | --- |
|   |   |   |
|   |

 | **(**∗**)** |

ஒரு இணைகரத்தில் அடுத்துள்ள கோணங்கள் [[மிகைநிரப்பு கோணங்களாக இருக்குமென்பதால் ∠ADC = 180°-α. மேலும் the law of cosines in triangle முக்கோணம் ΔADC இல் கோசைன் விதியைப் பயன்படுத்த:

{\displaystyle a^{2}+b^{2}-2ab\cos(180^{\circ }-\alpha )=AC^{2}}
முக்கோணவியல் முற்றொருமையான {\displaystyle \cos(180^{\circ }-x)=-\cos x} என்பதையும் பயன்படுத்த:


|  |  |  |  |  |  |  |
| --- | --- | --- | --- | --- | --- | --- |
| {\displaystyle a^{2}+b^{2}+2ab\cos(\alpha )=AC^{2}} | 

|  |  |  |
| --- | --- | --- |
|   |   |   |
|   |

 | **(**∗∗**)** |

இரண்டையும் கூட்டக் கிடைப்பது:

{\displaystyle BD^{2}+AC^{2}=a^{2}+b^{2}-2ab\cos(\alpha )+a^{2}+b^{2}+2ab\cos(\alpha )}
{\displaystyle BD^{2}+AC^{2}=2a^{2}+2b^{2}}

மேற்கோள்கள்
-----------

வெளியிணைப்புகள்
---------------

* Weisstein, Eric W. "Parallelogram Law", *MathWorld*.
* The Parallelogram Law Proven Simply at Dreamshire blog
* The Parallelogram Law: A Proof Without Words at cut-the-knot
**வின்சுலோ நினைவுப் பூங்கா** (*Winslow Memorial Park*) அமெரிக்காவின் மேய்ன் மாநிலத்திலுள்ள பிரீபோர்ட்டு நகரத்தில் அமைந்துள்ள ஒரு கடலோரப் பூங்கா மற்றும் முகாம் மைதானமாகும். வின்சுலோ பூங்கா என்றும் இது அழைக்கப்படுகிறது. 90 ஏக்கரில் (0.14 சதுர மைல்) பரப்பளவில் அர்ராசீகெட்டு ஆற்றின் தெற்கு முனைக்கு அருகில் இப்பூங்கா அமைக்கப்பட்டுள்ளது. இதன் முகப்புக்கு அருகில், இசுடேடேபிள்சு பாயின்ட் சாலையின் கிழக்கு முனையில் காசுகோ விரிகுடா அமைந்துள்ளது. பூங்காவின் வடக்குப் பகுதி இசுடேடேபிள்சு கோவ் மீது தெரிகிறது. 

பிரீபோர்ட்டு நகரத்திற்குச் சொந்தமான இந்த பூங்கா ஆண்டுதோறும் மே மற்றும் அக்டோபர் மாதங்களுக்கு இடையே ஒரு பிரபலமான முகாம் மைதானமாகும். வின்சுலோ பூங்கா பாதையின் இருபுறமும் சுமார் நூறு மனைகள் அமைக்கப்பட்டுள்ளன. பூங்கா அமைந்துள்ள இசுடாக்பிரிட்ச்சு பாயிண்ட் என அழைக்கப்படும் தீபகற்பத்தின் வடகிழக்கு முனைக்கு இது செல்கிறது. பூங்காவின் மேற்கு முனையில், வாகன நிறுத்துமிடத்திற்கு அருகில் குழந்தைகள் விளையாட்டு மைதானம் அமைந்துள்ளது.

இப்பூங்கா 2019 ஆம் ஆண்டில் $346,000 மற்றும் 2020 ஆம் ஆண்டில் $255,000 வருவாயை ஈட்டியது. கோவிட்-19 தொற்றுநோயின் முதல் முழு ஆண்டாகும் என்பது குறிப்பிடத்தக்கது.

வரலாறு
------

இந்த பூங்கா தெலியா பி. பவர்சு வின்சுலோவின் பெயரால் அழைக்கப்படுகிறது. 1953 ஆம் ஆண்டில் இவரது மகள் அடிலெய்ட் வின்சுலோ ஆர்பு என்பவரால் நகரத்திற்கு பரிசாக வழங்கப்பட்டது. ஆர்பு குடிசை எனப்படும் ஒரு வாடகை விடுதி வின்சுலோ பூங்கா வழியின் கிழக்கு முனையில் அமைந்துள்ளது.

மேற்கோள்கள்
-----------

1. ↑  "Winslow Park and Campground - Campground will be open from May 26th through October 1st. THERE ARE NO HOOKUPS ON ANY SITES. | Freeport ME". *www.freeportmaine.com*. 2022-07-30 அன்று பார்க்கப்பட்டது.
2. 1 2  Forecaster, Brielle HardyThe (2021-02-05). "Winslow Park breaks even in 2020, moves ahead with handicapped-accessible ramp". *Press Herald*. 2022-07-30 அன்று பார்க்கப்பட்டது.
3. ↑  Forecaster, Jason PafundiSpecial to The (2019-11-27). "Winslow Park campers may lose the lottery". *Press Herald*. 2022-07-30 அன்று பார்க்கப்பட்டது.
4. 1 2  "What is the History of the park? | Freeport ME". *www.freeportmaine.com*. 2022-07-30 அன்று பார்க்கப்பட்டது.
5. ↑  "Harb Cottage | Freeport ME". *www.freeportmaine.com*. 2022-07-30 அன்று பார்க்கப்பட்டது.
**துபாய் இஸ்லாமிய வங்கி** (Dubai Islamic Bank (DIB) என்பது துபாயைச் சேர்ந்த ஒரு  இஸ்லாமிய வங்கி ஆகும் இது 1975 இல் துவக்கப்பட்டது. இதுவே முதலில் துவக்கப்பட்ட இஸ்லாமிய வங்கி ஆகும். இதன் அனைத்து நடைமுறைகளும் இஸ்லாமிய கொள்கைகளுடன் இணைக்கப்பட்டது மற்றும் ஐக்கிய அரபு எமிரேட்சின் மிகப்பெரிய இஸ்லாமிய வங்கியாகவும் உள்ளது.

து இ வங்கி ஒரு பொது கூட்டுப் பங்கு நிறுவனம் ஆகும், மேலும் இதன் பங்குகள் துபாய் நிதிச் சந்தையில் பட்டியலிடப்பட்டுள்ளது. வங்கி தற்போது எமிரேட்டில் 62 கிளைகளுடன் செயல்படுகிறது. இந்த வங்கியின் இயக்குநர் குழுவின் தலைவராக  முகமது அல் ஷெய்பானி உள்ளார். வங்கித் தலைவராக அட்னான் சில்வான் உள்ளார்.

து இ வங்கி பாக்கிஸ்தானில், 62 முக்கிய நகரங்களில் 175 கிளைகளைக் கொண்டு இயங்கிவருகிறது.

நிதித் தகவல்கள்
---------------

| பார்வை | 2013 | 2012 | 2011 |
| --- | --- | --- | --- |
| மொத்த சொத்துகள் | 30,613,361 | 22,778,319 | 19,587,790 |
| பங்குதாரர் ஈக்விட்டி | 2,687,419 | 1,548,180 | 1,473,986 |
| NIAT | 461,003 | 234,456 | 159,798 |
| ஈவுத்தொகை | NA | 150,000 | 100,000 |
| சொத்து வளர்ச்சி | 34.40% | 16.23% | 27.81% |
| ஆதாய வளர்ச்சி | 96.64% | 46.72% | 4.77% |

பாக்கித்தான்
------------

துபாய் இஸ்லாமிய வங்கிக்குச் சொந்தமான வங்கியான துபாய் இஸ்லாமிய வங்கி பாக்கிஸ்தான் லிமிடெட் (DIBPL) என்ற வங்கி பாக்கிஸ்தானை சார்ந்து இயங்கிவரும் வங்கியாகும். மேலும் இந்த இஸ்லாமிய வங்கி  நிபுணத்துவம் கொண்ட முன்னணி வங்கிகளில் ஒன்றாக விளங்குகிறது. இந்த வங்கி 2006 ஆம் ஆண்டு முதல் செயற்பட்டு வருகிறது.

மேற்கோள்கள்
-----------

1. ↑  "DIB Largest Bank". Archived from the original on 25 டிசம்பர் 2018.. பார்த்த நாள்: 23 Apr 2015.
2. ↑  DUBAI ISLAMIC BANK PAKISTAN LTD
**வினோபா பாவே பல்கலைக்கழகம்** (*Vinoba Bhave University*) என்பது இந்தியாவின் சார்க்கண்டு மாநிலத்தில் ஹசாரிபாக் என்ற இடத்தில் அமைந்துள்ள மாநில பல்கலைக்கழகம் ஆகும். இது மாநில தலைநகரான ராஞ்சியிலிருந்து 100 கி.மீ. தொலைவில் உள்ளது. இந்தப் பல்கலைக்கழகம் இளங்கலை மற்றும் முதுகலை மட்டங்களில் படிப்புகளை வழங்குகிறது. 25 பல்கலைக்கழக உறுப்புக் கல்லூரிகளை நிர்வகிக்கிறது. மேலும் எழுபது இளங்கலை நிறுவனங்கள் மற்றும் மாநிலத்திலுள்ள தொழிற்கல்வி மற்றும் தொழில் நிறுவனங்களுடன் இணைந்திருக்கிறது. ராஞ்சி பல்கலைக்கழகத்திலிருந்து பிரிந்து இப்பல்கலைக்கழகம் 1992 செப்டம்பர் 17 அன்று உருவானது.

சார்க்கண்ட் ஆளுநர் ரமேசு பைசு இப்பல்கலைக்கழகத்தின் வேந்தராக உள்ளார். இப்பல்கலைக்கழகம் பொதுநலவாயப் பல்கலைக்கழகங்களின் சங்கத்தில் உறுப்பினராக உள்ளது. பல்கலைக்கழக மானியக் குழுஇப் பல்கலைக்கழகத்தை அங்கீகரித்து 1956 பல்கலைக்கழக மானிய ஆணையச் சட்டத்தின் 12 பி பிரிவின் கீழ் பதிவு செய்தது.

மேலும் காண்க
------------

* இந்தியாவில் உள்ள பல்கலைக்கழகங்களின் பட்டியல்

மேற்கோள்கள்
-----------

1. ↑  "About VBU « विनोबा भावे विश्वविद्यालय, हजारीबाग". *vbu.ac.in*. 2021-01-12 அன்று பார்க்கப்பட்டது.
2. ↑  "UGC Act-1956" (PDF). *mhrd.gov.in/*. Secretary, University Grants Commission. 1 February 2016 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
நுகர்வோனின் பயன்பாட்டு அடிப்படையில் ஒர் குறிப்பிட்ட பொருட்தொகுதிக்குரிய (Combination) கேள்விக்கோட்டினை **இணைபயன் வளையீ** (Indifference curve) விபரிக்கும்.எடுத்துக்காட்டாக நுகர்வோன் ஒருவர் 25 Aயினையும்,1 Bயினையும் நுகரும்போதும், 1 Aயினையும் 20 Bயினையும் நுகரும்போதும் சமமான பயன்பாட்டைப்பெறுகிறார் இவ்விரு பொருட்தொகுதிக்கிடையே உள்ள பல பொருட்தொகுதிகளிலும் சமபயன்பாட்டை பெறுகின்றார். இத் தரவுகளை வரைவாக்கும்போது இணைபயன் வளையீ பெறப்படும்.இணைபயன் வளையீள்ள எல்லா புள்ளிகளும் சமமான பயன்பாட்டை காண்பிக்கும். Indifference curve தமிழில் உபேட்சைவளையீ/சமபயன் வளையீ/சமநோக்கு வளையீ பல பெயர் பெறும்.

### வரலாறு

இணைபயன் வளையீ **F.Y.Edgeworth** என்பரால் உருவாக்கப்பட்டு **Pareto** என்பவரால் விரிவாக்கப்பட்டது

### இணைபயன் வளையீ இயல்புகள்

* இடமிருந்து வலமாக மேலிருந்து கீழ்நோக்கிச் செல்லும்காரணம் ஒரு பொருளுக்கான கேள்வி அதிகரிப்பானது மற்றைய பொருளின் கேள்வியை குறைப்பதே ஆகும்
* புறங்குவிந்த கோடுகளாகக்(Convex) காணப்படும்.
* இரு இணைபயன் வளையீ ஒன்றையொன்று வெட்டிக்கொள்ளாது.
* நுகர்வோனொருவன்ஒன்றிக்கு மேற்பட்ட பலவளையீகளைக்கொண்டிருப்பான் இவற்றில் வலப்பக்கம் காணப்படும் வளையீ மிகுந்த பயன்பாட்டை காண்பிக்கும்.

#### எடுகோள்கள்

இணைபயன் வளையீ வரைவதற்கு சில எடுகோள்கள் பயன்படுத்தப்படுகின்றன.

* பொருளுக்கான நுகர்வோனின் விருப்பம் மாறாது
* நுகர்வோன் வருமானம் முழுவதும் செலவிடுகின்றார்.
* சந்தையில் பொருட்களுக்கான விலை மாறாதிருத்தல்.
* நுகர்வோன் எப்பொழுதும் உச்ச பயன்பாட்டினையே பெறுவார்

#### சில இணைபயன் வளையீ

இணைபயன் வளையீ வரைபடம்

பொதுவாக இவ்வாறன உபேட்சை வளையீவரைபடத்தினையே நுகர்வோன் காண்பிப்பான்.
இவற்றில் I3 வளையீ எனைய வளையீகளை விட மிகுந்த பயன்பாட்டை காண்பிக்கும்.

பிரதியீட்டுபண்டங்களுக்கான இணைபயன் வளையீ

பிரதியீட்டுப்பண்டங்களுக்கான இணைபயன் வளையீயானது parallel கோடுகளாகக்காணப்படும்.இவ்விரு பண்டங்களுக்கான கேள்வி அதிகரிப்பு அல்லது குறைவு ஒரு குறிப்பிட்ட எண்விகிதத்தில்(fixed ratio) காணப்படுவதே இதன் காரணமாகும்.

நிரப்பிப்பண்டங்களுக்கான் இணைபயன் வளையீ

பூரணமான இணைப்புப்பண்டங்களுக்கான இணைபயன் வளையீ **L** வடிவில் காணப்படும்.உதாரணமாக வலது இடது சப்பாத்து இவற்றில் ஒரு வலபக்க சப்பாத்திற்கு இன்னொரு இடபக்கச்சப்பாத்து மூலம் பயன்பாட்டை பெறலாம் அதிகமாக வலப்பக்கச்சப்பாத்தினை வைத்திருப்பதால் நுகர்வோனின் பயன்பாடு அதிகரிக்காது.

### பிரயோகம்

நுகர்வு கோட்பாட்டினை மற்றும் நுகர்வோன்மிகை என்பனவற்றை விளக்க உதவும்

| * பா
* உ
* தொ
குறும்பொருளியல் தலைப்புகள் |
| --- |
| 
* கிடைப்பருமை
* சந்தர்ப்பச்செலவு
* இணைபயன் வளையீ
* கேள்வி-நிரம்பல்
* நுகர்வோர்மிகை
* சந்தைச் சமனிலை
* சந்தை
* வரவு செலவுத் திட்டம்
* உற்பத்தி
* செலவு

 |

### இவற்றையும் பார்க்க

* சிற்றினப்பொருளியல்
* நுகர்வோன்மிகை

### பிற இணைப்புகள்

* Francis\_Ysidro\_Edgeworth
* Indifference\_curve
**குர்மான்பெக் சலீயெவிச் பாக்கியெவ்** (*Kurmanbek Saliyevich Bakiyev*, பிறப்பு: ஆகஸ்ட் 1, 1949) கிர்கிசுத்தானின் இரண்டாவது அரசுத்தலைவராக இருந்தவரும், அரசியல்வாதியும் ஆவார். 2005 இல் நாட்டில் இடம்பெற்ற புரட்சியை அடுத்து குடியரசுத் தலைவராக இருந்த அஸ்கார் அக்காயெவ் பதவியிழந்ததை அடுத்து பாக்கியெவ் நாட்டின் பதில் தலைவராக 2004 மார்ச் 24 இல் சட்டசபையால் தேர்ந்தெடுக்கப்பட்டார். ஏப்ரல் 2010 இல் நாட்டில் இடம்பெற்ற புரட்சியை அடுத்து இவர் பதவியில் இருந்து அகற்றப்பட்டதை அடுத்து, நாட்டில் இருந்து வெளியேறினார்.

அரசுத் தலைவராகும் முன்னர் பாக்கியெவ் கிர்கிஸ்தான் மக்கள் இயக்கம் என்ற அரசியல் கட்சியின் தலைவராக இருந்தார். நாட்டின் தெற்குப் பகுதியிலேயே இவர் மிகுந்த செல்வாக்கைப் பெற்றிருந்தார். அக்டோபர் 2007 இல் பாக்கியெவ் *அக் சொல்* (பிரகாசமான வழி) என்ற அரசியல் கட்சியைத் தோற்றுவித்தார்.

வாழ்க்கைக் குறிப்பு
-------------------

கிர்கிஸ்தானின் மசடான் என்ற இடத்தில் பிறந்த பாக்கியெவ் 1972 ஆம் ஆண்டில் மின்பொறிமுறையில் பட்டப்படிப்பை முடித்தார். 1974 முதல் 1976 சோவியத் இராணுவப் பயிற்சியை முடித்து தொழிற்சாலை ஒன்றில் பிரதம பொறியாளர் ஆனார். 1990 ஆம் ஆண்டில் அரசியலில் இறங்கினார். ஆரம்பத்தில்ல் கொக்-யாங்கக் நகரத்தின் முதல் செயலராகவும் அந்நகரத்தின் சுப்ரீம் சோவியத் தலைவரானார். பின்னர் ஜலலாபாத் பிராந்தியத்தின் உதவி தலைவரானார்.

பிரதமர்
-------

1995 இல் பாக்கியெவ் ஜலாலாபாத் மாகாணத்தின் ஆளுநராகவும் பின்னர் 2000, டிசம்பர் 21 முதல் 2002 மே 22 வரை கிர்கிஸ்தானின் பிரதமராக இருந்தார். தெற்கு கிர்கிஸ்தானில் அக்காயெவின் ஆதரவாளர்கள் ஐந்து பேர் காவல்துறையினரால் சுட்டுக் கொல்லப்பட்ட கலவரத்தை அடுத்து பாக்கியெவ் பிரதமர் பதவியில் இருந்து விலகினார்.

குடியரசுத் தலைவர்
-----------------

2005 ஆண்டில் இடம்பெற்ற துலீப் புரட்சியை அடுத்து இடம்பெற்ற அதிபர் தேர்தலில் பாக்கியெவ் 89 வீத வாக்குகளைப் பெற்று வெற்றிபெற்றார். 2009 ஆம் ஆண்டில் இடம்பெற்ற தேர்தலில் அவர் மீண்டும் தேர்ந்தெடுக்கப்பட்டார்.

மேற்கோள்கள்
-----------

1. ↑  After years of turmoil, Kyrgyz voters go to the polls UNHCR Refworld
2. ↑  Bakiev sworn in as Kyrgyz leader BBC News

வெளி இணைப்புகள்
---------------

* அதிகாரபூர்வ இணையத்தளம் பரணிடப்பட்டது 2010-05-14 at the வந்தவழி இயந்திரம்
* Xinhua profile
**வினோத் பயானா** (*Vinod Bhayana*) ஒரு இந்திய அரசியல்வாதி ஆவார். இவர் இந்தியாவின் அரியானாவில் உள்ள ஹிசார் மாவட்டத்தில் உள்ள ஹான்சி தொகுதியின் சட்டமன்ற உறுப்பினர் ஆவார். 2019-இல் நடந்த தேர்தலில் 22,200 வாக்குகள் வித்தியாசத்தில் வெற்றி பெற்றார்.

இவரது முந்தைய பதவிக்காலத்தில், அரியானா அரசாங்கத்தில் சிறைகள், ஒழுங்கு மற்றும் சட்டம் மற்றும் மின்சாரத்துறையின் கீழ் தலைமை நாடாளுமன்ற செயலாளராக பணியாற்றினார்.

அரசியல் வாழ்க்கை
----------------

பயானா தனது அரசியல் வாழ்க்கையை லோஹாரி ராகோவில் தொடங்கினார். அங்கு இவர் ஐந்து முறை கிராம ஊராட்சித் தலைவராகத் தேர்ந்தெடுக்கப்பட்டார். இவரது தந்தை பாய் மகேஷ் சந்தர் பயானாவும் அங்கு கிராம ஊராட்சித் தலைவராக இருந்தார். வினோத் பயானா 2009-ஆம் ஆண்டில்  இருந்து சட்டமன்ற உறுப்பினராகத் தேர்ந்தெடுக்கப்பட்டார். 2019-ஆம் ஆண்டில் இவர் மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.

குடும்பம்
---------

1984-ஆம் ஆண்டில், பயானா சுனிதா பயனாவை மணந்தார். தம்பதியருக்கு அன்ஷுல் பயானா, சாஹில் பயானா மற்றும் சுப்ரியா நாக்பால் ஆகிய இரண்டு மகன்கள் மற்றும் ஒரு மகள் உள்ளனர். அவர்கள் ஹன்சியில் வசிக்கின்றனர்.

மேற்கோள்கள்
-----------

1. ↑  "Haryana: Five ex-legislators booked in change of land use scam". *The Economic Times*. .
2. ↑  Haryana Vidhan Sabha MLA
3. ↑  My Neta
4. ↑  Sitting and Previous MLAs from Hansi Assembly Constituency
**களம்பூர் காசிவிஸ்வநாத சுவாமி கோயில்** தமிழ்நாட்டில் திருவண்ணாமலை மாவட்டம், களம்பூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காசிவிஸ்வநாதர், காசி விசாலாட்சி அம்பாள் சன்னதிகளும், விநாயகர், தட்சணாமூர்த்தி, சுப்ரமணியர், துர்க்கையம்மன், சண்டிகேஷ்வரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் 10ஆம்நாள் மாசி மகம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**துபாய் பட்டாம்பூச்சி தோட்டம்** (*Dubai Butterfly Garden*) என்பது ஐக்கிய அரபு அமீரகத்தின் துபாய் நகரத்தின் அல்பர்சா 3 பகுதியில் பட்டாம்பூச்சிகளுக்காக அமைந்துள்ள ஒரு தோட்டமாகும். துபாய் பட்டாம்பூச்சி தோட்டம் உலகின் மிகப்பெரிய மற்றும் பிராந்தியத்தின் முதல் உள்ளரங்க பட்டாம்பூச்சி தோட்டமாகும்.

2015 ஆம் ஆண்டு திறக்கப்பட்ட இந்த தோட்டத்தில் 50 இனங்களைச் சேர்ந்த 15,000 பட்டாம்பூச்சிகள் உள்ளன. ஒரு பட்டாம்பூச்சி அருங்காட்சியகம், 24 பாகை செல்சியசு வெப்பநிலையில் பராமரிக்கப்படும் பத்து குவிமாடங்கள், இரண்டாவது குவிமாடத்தில் கொய் மீன் குளம் மற்றும் கல்விப் பகுதி ஆகியவையும் இத்தோட்டத்தில் அடங்கும். 2600 சதுர மீட்டர் பரப்பளவைக் கொண்டுள்ள துபாய் பட்டாம்பூச்சி தோட்டம் துபாய் அதிசயத் தோட்டத்திற்கு வடகிழக்கில் தனி நுழைவாயிலுடன் அமைந்துள்ளது.

மேற்கோள்கள்
-----------

1. 1 2  "Dubai Butterfly Garden reiew". *MyBayut*. Bayut. 7 January 2022 அன்று பார்க்கப்பட்டது.
2. 1 2  "Dubai Butterfly Garden". *Places to visit*. Visit Dubai. 7 January 2022 அன்று பார்க்கப்பட்டது.
3. ↑  "Dubai Butterfly Garden in Dubailand". *Dubaifw.com*. 7 January 2022 அன்று பார்க்கப்பட்டது.
4. 1 2  "Dubai Butterfly Garden: The Complete Guide". *Headout*. 30 December 2021. 7 January 2022 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***துபாய் பட்டாம்பூச்சி தோட்டம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**வினோத் கினரிவாலா** (**Vinod Kinariwala)** இந்தியாவின் அகமதாபாத்தைச் சேர்ந்த ஓர் இந்திய சுதந்திர ஆர்வலர் ஆவார்.

சுயசரிதை
--------

வினோத் கினரிவாலா 1924 ஆம் ஆண்டு செப்டம்பர் மாதம் 20 ஆம் தேதியன்று சம்னாதாசு கினரிவாலாவுக்கு மகனாகப் பிறந்தார். இந்தியாவின் அகமதாபாத்தில் உள்ள குசராத்து கல்லூரியில் இடைநிலை மாணவராக இருந்தார்.  1942 ஆம் ஆண்டு ஆகத்து மாதம் 9 ஆம் தேதியன்று மகாத்மா காந்தி தலைமையில் வெள்ளையனே வெளியேறு இயக்கம் தொடங்கப்பட்டது. மறுநாள் சட்டக் கல்லூரி மாணவர்களால் ஒரு பேரணி நடத்தப்பட்டது. பேரணி குசராத்து கல்லூரியை அடைந்த போது அங்கு மற்ற மாணவர்களும் இவர்களுடன் இணைந்தனர். பேரணியை கலைக்க போலீசார் தடியடி நடத்தினர். கல்லூரிக்கு முன்பாக இந்தியக் கொடியை ஏற்ற முயன்றதற்காக கினரிவாலா பிரித்தானிய உதவிக் கண்காணிப்பாளர் காவல்துறையினரால் சுட்டுக் கொல்லப்பட்டார்.

மரபு
----

1947 ஆம் ஆண்டில், செய பிரகாசு நாராயணின் நினைவாக கல்லூரி வளாகத்தில் வீர் வினோத் கினரிவாலா நினைவகம் திறக்கப்பட்டது.  இந்த நினைவுச்சின்னத்தை வடிவமைத்தவர் ரவிசங்கர் ராவல். காளை அதன் கொம்புகளால் ஓர் இளைஞரை எடுத்துச் செல்வதாக வடிவமைக்கப்பட்டிருந்தது. இது பிரித்தானிய பேரரசுக்கு எதிரான இளைஞர்களின் அடையாளத்தை சித்தரிக்கிறது. இந்தியக் கொடியுடன் ஒரு கையும், சுதந்திர இயக்கத்தின் அடையாளமாக உடைந்த கைவிலங்கும் இதில் இடம்பெற்றிருந்தன. ஒவ்வொரு ஆண்டும் ஆகத்து மாதம் 9 ஆம் தேதி அகில இந்திய சனநாயக மாணவர் அமைப்பு இவரது நினைவிடத்தில் அஞ்சலி செலுத்துகிறது. 

இவர் இறந்த சாலைக்கு சாகித் *வீர் கினரிவாலா மார்க் என்று* இவரது நினைவாகப் பெயரிடப்பட்டது.

மேற்கோள்கள்
-----------

1. 1 2   *Who's Who of Indian Martyrs*. .
2. 1 2  "Gujarat: Vinod Kinariwala Memorial reminds of sacrifices for freedom". *DNA India* (ஆங்கிலம்). 2019-08-10. 2020-02-28 அன்று பார்க்கப்பட்டது.
3. ↑  "History of Gujarat College". *www.gacc.in*. 2020-07-18 அன்று மூலம் பரணிடப்பட்டது. 2020-02-28 அன்று பார்க்கப்பட்டது.
4. ↑  "અમદાવાદના શહીદ વિનોદ કિનારીવાલાની વીરતા અને તેની કહાની ન ભૂલી શકાય". *GSTV* (ஆங்கிலம்). 2018-08-14. 2020-02-28 அன்று பார்க்கப்பட்டது.
5. 1 2  "Veer Vinod Kinariwala Memorial". Gujarat College, Government of Gujarat. 28 ஆகஸ்ட் 2015 அன்று மூலம் பரணிடப்பட்டது. 3 April 2013 அன்று பார்க்கப்பட்டது.
நாட்டுப்புறவியலில் களப்பணி என்பது நாட்டார் பாடல்கள், கூத்து முதலிய கலைகளை செய்வோரிடம் சென்று தகவல்களை சேகரித்தல் மற்றும் ஆவணப்படுத்துதலாகும். களப்பணியில் ஆய்வைக் களத்தினை தேர்வு செய்தல், நாட்டாரை அனுகுதல், தகவல்களை ஆவணமாக்கள் ஆகிய பகுதிகள் உள்ளன. இவற்றோடு கிடைத்த தரவுகளை வகைப்படுத்துதலும் முக்கியத்துவமானது.

களத்தேர்வு
----------

நாட்டார்ப் பாடல்கள், கூத்து இவை நடக்கும் இடங்களை அறிந்துகொண்டு அவ்விடத்தினை தேர்வு செய்கிறார்கள்.  அவ்விடங்களில் நண்பர்கள், உறவினர்களை அணுகி கலைஞர்களை தொடர்பு கொள்கிறார்கள்.

களத்தினை தேர்வு செய்ததும் அவ்விட அமைவிடம், மக்களின் சாதி, இனம் மற்றும் அவர்களின் பழக்க வழக்கங்கள் குறித்தான தகவல்களையும், முன்பு களப்பணிக்காக சென்றவர்களின் குறிப்பைகளையும் அறிந்து கொள்கிறார்கள்.

தகவல் சேகரித்தல்
----------------

களப்பணியில் ஈடுபடுபவர் உற்று நோக்கல்,நேர் காணல், வினாத் தொகுப்பு ஆகிய முறைகளில் தகவல்களைப் பெறுகின்றார்கள். களப்பணி செய்யும் இடத்திற்கு தக்கவாறு இம்முறைகளில் ஒன்றினை தேர்வு செய்கின்றனர்.

  

### தரவுகளை வகைப்படுத்துதல்

களப்பணியை மேற்கொண்டவர் இரண்டு விதமாக தரவுகளை வகைப்படுத்துகின்றனர். 

1. முதல் நிலைத் தரவுகள் - உற்று நோக்கல், நேர்காணல், வினாத் தொகுப்பு போன்றவை மூலமாக சேகரித்த தரவுகள்.
2. துணை நிலைத் தரவுகள் - செய்திதாள்கள், இதழ்கள், வானொலி, தொலைக்காட்சி செய்திகள்

ஆவணமாக்கள்
----------

களப்பணி செய்து அறிந்து கொண்டதை நூலாக தொகுத்து ஆவணம் செய்கின்றனர். நாளிதழ்கள், இலக்கிய இதழ்கள் போன்றவற்றில் எழுதியும், வானொலி, தொலைக்காட்சி ஆகியவற்றில் நடத்தப்படும் நிகழ்ச்சியிலும் ஆவணமாக்கள் செய்கின்றனர். 

ஆவணமாக்களில் பெரும்பங்கு அச்சு இதழ்களுக்கு உள்ளது.

ஆதாரங்கள்
---------

1. ↑
2. ↑  களத்தேர்வில் கவனிக்க வேண்டிவை - தமிழாய்வு தளம்
3. ↑  தரவுகளின் வகைப்பாடு - தமிழாய்வு

வெளி இணைப்புகள்
---------------
துபாய் பெசுட்டிவல் சிட்டியின் சின்னம்
**துபாய் பெசுட்டிவல் சிட்டி** (ஆங்கில மொழி: *Dubai Festival City*, அரபு மொழி: دبي فستيفال سيتي‎) என்பது ஐக்கிய அரபு அமீரகத்தின், துபாய் அமீரகத்தில் உள்ள பெரிய வாழிட, வணிக, பொழுதுபோக்கு வளர்ச்சித் திட்டம் ஆகும். "நகரத்துள் ஒரு நகரம்" என விளம்பரப்படுத்தப்படும் இது மையக் கிழக்கின் மிகப் பெரிய கலப்புப் பயன்பாட்டு வளர்ச்சித் திட்டம் ஆகும். முழுமையாக முடிவடைந்ததும், இதில் தொழில், இருப்பிடம், பொழுதுபோக்கு ஆகியவற்றுக்கான எல்லாக் கூறுகளையும் இத்திட்டம் கொண்டிருக்கும். இங்கே, பல வாழிடத் தொகுதிகள், பல்வேறு விடுதிகள், அங்காடிகள், கோல்ப் விளையாட்டிடம் போன்றவற்றுடன், பள்ளிகள் உள்ளிட்ட பலதரப்பட்ட பொதுச் சேவைகளும் திட்டமிடப்பட்டுள்ளன.

விபரம்
------

துபாய் பெசுட்டிவல் சிட்டி இரவுத் தோற்றம்
இத்திட்டத்தின் கட்டுமானப் பணிகளை "அல் புட்டெயிம் கரிலியன்" என்னும் நிறுவனம் பொறுப்பேற்றது. 2003 ஆம் ஆண்டில் தொடங்கிய பணிகள் நிறைவேற 12 ஆண்டுகள் செல்லும் எனக் கூறப்படுகிறது. துபாய் சிறுகுடாவின் கிழக்குக் கரையில் 3.8 கிமீ (2.4 மைல்) நீளமான கரையோரம் இத்திட்டத்தினுள் அடங்குகிறது. துபாய் பன்னாட்டு வானூர்தி நிலையத்தில் இருந்து 2 கிமீ (1.2 மைல்) தொலைவில் இது அமைந்துள்ளது. 2006 ஆம் ஆண்டு நடுப்பகுதி வரை 11 பில்லியன் அரபு அமீரக திராம் (3 பில்லியன் அமெரிக்க டாலர்) இத்திட்டத்தில் முதலீடு செய்யப்பட்டுள்ளது.

விடுதிகள்
---------

இன்டர்கொன்டினென்டல் விடுதிகள் குழுமத்தினால் முகமை செய்யப்படும் இரண்டு விடுதிகளும், ஒரு நீண்டகாலத் தங்கலுக்கான சேவைகளுடன் கூடிய தங்குமிட வசதித் தொகுதியும் இத்திட்டத்தினுள் உள்ளன. யூலை 2009ல் இக் குழுமம் அல் பாதியா கோல்ப் விளையாட்டிடத்தின் முகாமைத்துவத்தையும் பொறுப்பேற்றுக்கொண்டது. கட்டப்படவிருந்த 350 அறைகள் கொண்ட துபாய் டப்ளியூ விடுதி, 400 அறைகளுடன் கூடிய ஃபார் சீசன்ஸ் விடுதி என்பனவற்றின் கட்டுமான வேலைகள், 2008-2009 உலகப் பொருளாதார நெருக்கடியினால் நிறுத்தி வைக்கப்பட்டுள்ளன.

படங்கள்
-------

குறிப்புகள்
-----------

1. ↑  Investments in Dubai Festival City exceed Dh11b பரணிடப்பட்டது 2007-09-29 at the வந்தவழி இயந்திரம் *Gulf News*: 5 April 2006
2. ↑  "Two five-star hotels at Festival City shelved". Emirates Business 24/7. 2009-07-04 அன்று மூலம் பரணிடப்பட்டது. 2009-07-01 அன்று பார்க்கப்பட்டது.

இவற்றையும் பார்க்கவும்
----------------------

* துபாயின் சுற்றுலாத்துறை

வெளியிணைப்புகள்
---------------

* துபாய் பெசுட்டிவல் சிட்டி இணையத்தளம்
* பெசுட்டிவல் சென்டர் இணையத்தளம்
* பெசுட்டிவல் மரினா பரணிடப்பட்டது 2011-10-05 at the வந்தவழி இயந்திரம்
**மண்ணின் மதிப்பு** (*Soil value*) என்பது மண்ணின் தரத்தை ஒப்பிட்டு மதிப்பீடு செய்வதாகும்.  இது மண் மாதிரித்  தரவும், வரம்புகளும் 0 (மிகக் குறைந்தது) முதல் 100 (மிக மிக உயர்ந்தது) ஆக வரையறுக்கப்படுகிறது. பயிர் செய்யும் நிலத்தின் மண் மதிப்பானது மண்வகை, மண்ணின் நிலை, மற்றும் தாய் பாறையை வைத்து கணக்கிடப்படுகிறது.

மண்ணின் மதிப்பு மூலம் வேளாண்மையில் நிகர வருமானம் அறியப்படுகிறது. மண்ணின் மதிப்பு, நிலவும் பருவநிலை காரணமாக விளை பொருள்களின் மதிப்பை கணக்கிட உதவுகிறது. மண்ணின் தரத்திற்கு ஒரு அளவு கோலாக *ரிச் ஸ்டாண்டர்டு பார்ம்* என்ற அளவு கோல் செர்மனி தேசத்தில் 1934ஆம் ஆண்டில் உருவாக்கப்பட்டது.

மதிப்புகளின் வரம்பு
-------------------

பின்வரும் நிறங்கள் குறிப்பிட்ட வரம்பு மதிப்புகளுக்கு மண்ணின் தரத்தைக் குறிக்கப் பயன்படுத்தப்படுகிறது:

|  |  |  |
| --- | --- | --- |
| **மண்ணின் தரம்** | **மதிப்புகளின் வரம்பு** | **நிறம்** |
| மிகவும் தரமற்றது | 0 - 18 | பழுப்பு |
| தரமற்றது | 18 - 35 | சிவப்பு |
| நடுநிலையானது | 35 - 55 | ஆரஞ்சு |
| அதிக தரமானது | 55 - 75 | மஞ்சள் |
| மிக அதிக தரமானது | 75 - 100 | பச்சை |
|

மேற்கோள்கள்
-----------

1. ↑  *Wertzahlen der Bodenschätzung* பரணிடப்பட்டது 2016-09-29 at the வந்தவழி இயந்திரம் at www.gd.nrw.de. Accessed on 2 Sep 2012.
**நன்கு அறியப்பட்ட தொற்று நோய்களின் *R* 0 இன் மதிப்புகள்** | நோய் | பறிமாற்றம் | ஆர் 0 |
| --- | --- | --- |
| தட்டம்மை | ஏர்போர்ன் | 12-18 |
| தொண்டை அழற்சி | எச்சில் | 6-7 |
| பெரியம்மை | காற்றின் வழி பரவும் | 5-7 |
| போலியோ | மல-வாய்வழி பாதை | 5-7 |
| ரூபெல்லா | காற்றின் வழி பரவும் | 5-7 |
| பொன்னுக்கு வீங்கி | காற்றின் வழி பரவும் | 4-7 |
| கக்குவான் | காற்றின் வழி பரவும் | 5.5 |
| எச்.ஐ.வி / எய்ட்ஸ் | பாலியல் தொடர்பு | 2-5 |
| சார்ஸ் | காற்றின் வழி பரவும் | 2–5  |
| 2019-nCoV | காற்றின் வழி பரவும் | 1.4–3.9  |
| குளிர் காய்ச்சல்  </br> ( 1918 தொற்றுநோய் ) | காற்றின் வழி பரவும் | 2-3 |
| எபோலா  </br> ( 2014 எபோலா வெடிப்பு ) | உடல் திரவங்கள் | 1.5-2.5  |

தொற்றுநோயியல் துறையில், ஒரு நோய்த்தொற்றின் **அடிப்படை இனப்பெருக்கம் எண்** (சில நேரங்களில் **அடிப்படை இனப்பெருக்க விகிதம்**, மேலும் ***R* 0**, *r சுழியம்* எனக் குறிக்கப்படுகிறது), ஒரு தொற்று நோய் பாதிப்பானது அது வீரியமாக செயல்படும் காலப்பகுதியில் சராசரியாக உருவாக்கும் நோய் பாதிப்புகளின் எண்ணிக்கையாக அல்லது பாதிக்கப்படாத மக்கள்தொகையாகக் கருதப்படுகிறது.  ஆஸ்திரேலிய சுகாதாரத் துறையின் மற்றொரு வரையறை பின்வருமாறு கூறுகிறது: "**அடிப்படை இனப்பெருக்கம் எண்** (ஆர் 0 ) என்பது கடந்தகால நோய் வெளிப்பாடுகள் **அல்லது** தடுப்பூசிகளிலிருந்து நோய் எதிர்ப்பு சக்தி இல்லாதபோது, அல்லது நோய் பரவுதலில் வேண்டுமென்றே தலையீடு இல்லாதபோது ஏற்படும் **நோய் இனப்பெருக்கத்தினை குறிப்பிடும் எண்** ." ஆகும். 

இந்த அளவீடு பயனுள்ளதாக இருக்கிறது, ஏனெனில் இது ஒரு தொற்று நோய் மக்களின் மூலம் பரவுமா, இல்லையா என்பதை தீர்மானிக்க உதவுகிறது. அடிப்படை இனப்பெருக்கம் எண் என்ற கருத்தாக்கத்தின் வேர்களை ஆல்ஃபிரட் லோட்கா, ரொனால்ட் ரோஸ் மற்றும் பிறரின் படைப்புகள் மூலம் அறியலாம், ஆனால் தொற்றுநோயியல் துறையில் அதன் முதல் நவீன பயன்பாடு 1952 ஆம் ஆண்டில் ஜார்ஜ் மெக்டொனால்டு என்பவரால், மலேரியா நோய் பரவலின் பொழுது உருவாக்கப்பட்ட மக்கள்தொகை மாதிரிகள் மூலம் பயன்படுத்தப்பட்டது. 

எப்பொழுது 

*R* 0 <1
இருந்தால் தொற்றானது நீண்ட கால நோக்கில் மறைந்துவிடும். ஆனால் 

*R* 0 > 1
இருந்தால் தொற்றானது மக்களிடையை எளிதில் பரவ முடியும். 

 ஆர்-நாட் என்பது ஒரு நபரிடமிருந்து மற்றொருவருக்கு பரவும் தொற்றுநோயின் பாதிக்கப்பட்டவர்களின் சராசரி எண்ணிக்கையாகும், எடுத்துக்காட்டாக, எபோலாவின் R 0 என்பது இரண்டு பேர் ஆகும், எனவே சராசரியாக, எபோலா உள்ள ஒருவர் அதை மற்ற இரண்டு பேருக்கு அனுப்புவார்.

மேலும் காண்க
------------

* இ நோய்த்தொற்றியல்
* எபி தகவல் மென்பொருள் நிரல்
* தொற்றுநோய் மாதிரி
* தொற்றுநோயியல் முறை
* தொற்றுநோயியல் மாற்றம்

குறிப்புகள்
-----------

1. ↑  Unless noted R0 values are from: History and Epidemiology of Global Smallpox Eradication பரணிடப்பட்டது 2016-05-10 at the வந்தவழி இயந்திரம் From the training course titled "Smallpox: Disease, Prevention, and Intervention". The CDC and the World Health Organization. Slide 16-17.
2. ↑   *காப்பகப்படுத்தப்பட்ட நகல்*.. பார்த்த நாள்: 2020-02-02.
3. ↑ . 2020.
4. ↑ . 2020.
5. ↑ . 2014.
6. ↑   *Pandemic Potential of a Strain of Influenza A (H1N1): Early Findings*. Free text
7. ↑  "Department of Health | 2.2 The reproduction number". *www1.health.gov.au*. 2020-02-01 அன்று மூலம் பரணிடப்பட்டது. 2020-02-01 அன்று பார்க்கப்பட்டது.
**சட்டவிரோதமாகக் கூடுதல்** (*Unlawful Assembly*) என்பது பொது மக்களின் அமைதிக்கு ஊறு விளைவிக்கும் நோக்கில், பொது இடங்களில் மூன்று அல்லது அதற்கும் மேற்பட்டவர்கள் கலகம், கிளர்ச்சி அல்லது கலவரம் செய்வதைத் தூண்டும் நோக்கில் கூடுவதைக் குறிக்கும். இந்தியா, கனடா, வங்காள தேசம், ஹாங்காங் ஆகிய நாடுகளில் பொது மக்கள் சட்டவிரோதமாகக் கூடுவது தடை செய்யப்பட்டுள்ளது.

இந்தியாவில்
-----------

இந்திய தண்டனைச் சட்டம், 1973 **பிரிவு 144** இன் படி, சட்டவிரோதக் கூடுதலை தடை செய்வதற்கு, நீதிமன்ற குற்றவியல் நடுவர்களுக்கு அதிகாரம் வழங்கப்பட்டுள்ளது. நாட்டில் பிரிவு 144 அமல்படுத்தப்பட்டப் பகுதியில் சட்டவிரோதமாகக் கூடினால், இச்சட்டத்தின் பிரிவு 141 முதல் 149இன்படி, சட்டவிரோதமாகக் கூடியவர்களுக்கு அதிகபட்சம் மூன்று ஆண்டு சிறை தண்டனை அல்லது தண்டத்தொகை(அபராதம்) விதிக்கப்படும்.

பிரித்தானியாவின் இந்தியப் பேரரசு இந்தியாவில், இந்திய விடுதலை இயக்க வீர்ரகளை ஒடுக்கும் வகையில் 1861 ஆம் ஆண்டில் இந்திய தண்டனைச் சட்டத்தில் இப்பிரிவு சேர்க்கப்பட்டது.

இதனையும் காண்க
--------------

* ஊரடங்கு உத்தரவு

மேற்கோள்கள்
-----------

1. ↑  "Unlawful Assembly".
2. ↑  "Scope of Section 144 of the Criminal Procedure Code".

வெளி இணைப்புகள்
---------------

* 144 தடையுத்தரவு - ஊரடங்கு உத்தரவு விளக்கம் - காணொலி
* ஊரடங்கு உத்தரவுக்கும் 144 தடை உத்தரவுக்கும் என்ன வேறுபாடு?
**மண்ணடி** என்பது இந்தியா தீபகற்பத்தின் தமிழ்நாடு மாநிலத்தில், சென்னை மாவட்டத்திலுள்ள புறநகர்ப் பகுதியாகும். வணிக நிறுவனங்கள் மற்றும் குடியிருப்புகள் அதிகமான நெருக்கத்துடன் இங்கு அமைந்துள்ளன. .

அமைவிடம்
--------

கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள மண்ணடி நகரின் புவியியல் ஆள்கூறுகள் 13°05'37.7"N 80°17'20.8"E (அதாவது, 13.093800°N 80.289100°E) ஆகும்.

அருகிலுள்ள ஊர்கள்
-----------------

பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை, வண்ணாரப்பேட்டை, சௌகார் பேட்டை ஆகியவை இந்நகரின் அருகிலுள்ள ஊர்களாகும்.

போக்குவரத்து
------------

### சாலைப் போக்குவரத்து

இராஜாஜி சாலை, பிரகாசம் சாலை (பிராட்வே), நேதாஜி சுபாஷ் சந்திர (NSC) போஸ் சாலை வழியாக இயக்கப்படும் சென்னை மாநகரப் பேருந்துகள் ஏராளம். இவற்றினால் மண்ணடி வந்து செல்வோரின் பயணங்கள் எளிதாக இருக்கின்றன. 

### தொடருந்து போக்குவரத்து

சென்னைக் கடற்கரை தொடருந்து நிலையம் வழியாகப் பயணிப்பவர்கள் மண்ணடி வந்து செல்வது சுலபம். 

#### மெற்றோ வழித்தடம்

சென்னை மெற்றோவின் நீல, சுரங்கப்பாதை வழித்தடம் மண்ணடி வழியாகச் செல்வதுடன், மண்ணடி மெட்ரோ நிலையம் மண்ணடியில் அமைந்து, இங்குள்ள மக்களின் பயன்பாட்டில் பெரும்பங்கு வகிப்பது குறிப்பிடத்தக்கது.

மருத்துவம்
----------

'சென்னை நேஷனல் மருத்துவமனை' என்ற பெயரில் ஜாஃபர் சரங் தெருவில், பல்நோக்கு மருத்துவமனை ஒன்று உள்ளது.

ஆன்மீகம்
--------

மராட்டிய மன்னர் சத்ரபதி சிவாஜி மற்றும் மகாகவி பாரதியார் வழிபட்ட வரலாற்றுப் புகழ்பெற்ற கோயிலான காளிகாம்பாள் கோவில், மற்றும் பாரம்பரிய எழில்மிகு கட்டிடங்களில் ஒன்று என 'சிஎம்டிஏ' (CMDA) அமைப்பால் அறிவிக்கப்பட்ட கச்சாலீசுவரர் கோவில், ஜார்ஜ் டவுன், சென்னை, ஆகியன மண்ணடியில் உள்ளன.

மேற்கோள்கள்
-----------

1. ↑  "ஐஎஸ்ஐஎஸ் பயங்கரவாத இயக்கத்துடன் தொடர்பா? - சென்னையில் 5 இடங்களில் என்ஐஏ, போலீஸார் தீவிர சோதனை" (in ta). .
2. ↑  "Chennai National Hospitals". *www.chennainationalhospital.com*. 2022-11-24 அன்று மூலம் பரணிடப்பட்டது. 2022-11-24 அன்று பார்க்கப்பட்டது.
3. ↑  மாலை மலர் (2016-11-12). "காளிகாம்பாள் கோவில் வரலாறு". *Maalaimalar* (ஆங்கிலம்). 2022-11-24 அன்று பார்க்கப்பட்டது.
4. ↑  "பார்த்தசாரதி கோயில், பெரிய மசூதி உள்பட 42 பாரம்பரிய கட்டிடங்கள் - சிஎம்டிஏ பட்டியல்". *Hindu Tamil Thisai*. 2022-11-24 அன்று பார்க்கப்பட்டது.

வெளி இணைப்புகள்
---------------